Marius Solberg

Marius Solberg (født 3. desember 1981) er en norsk fotballspiller fra Porsgrunn, som spiller for Førde. 

Han spilte for Hei da han ble hentet til Grenland Fotball-systemet. Han spilte som junior for Odd Grenland, men ble som senior plukket opp av Pors Grenland. Solberg spilte i Pors i fem sesonger, fra 2001 til 2005. I denne perioden markerte han seg som en av lagets støttespillere, og han spilte nesten alle sine kamper for Pors som back.

Sommeren 2005 flyttet Solberg til Bergen for å studere ved Norges Handelshøyskole, og begynte å trene med Løv-Ham Fotball samtidig som han spilte for Pors. Før sesongen 2006 skrev imidlertid venstrebacken under to-årskontrakt for «Løvene».bt.no Solberg klar for Løv-Ham

Solberg annonserte før 2007-sesongen at han ville legge opp, men ble overtalt til å fullføre vårsesongen for Løv-Ham. På grunn av skadeproblemer i klubben mot slutten av sesongen sa han likevel ja til å stille opp i sesongens siste kamper.bt.no Monkam utelukker Løv-Ham    Etter dette ville han være ferdig utdannet revisor og hadde uttalt at han ikke lenger ville satse på toppfotball. Han lot seg likevel overtale til å signere en ny toårskontrakt med Løv-Ham. Etter 2009-sesongen signerte han en ny kontrakt ut 2010-sesongen.bt.no Marius Solberg tar ett år til i Løv-Ham Skader gjorde at han ikke spilte for Løv-Ham i 2010-sesongen og i august meldte han overgang til Førde.lov-ham.no Solberg til 2. divisjon

 Referanser 

 Eksterne lenker 


Kategori:Norske fotballspillere
Kategori:Fotballspillere for Løv-Ham Fotball
Kategori:Fotballspillere for Pors Grenland Fotball
Kategori:Fotballspillere for Odds ballklubb
Kategori:Fotballspillere for Førde Fotball
Kategori:Personer fra Porsgrunn kommune